ร้านอยู่ในซอยแปลงนาม เดินเข้าซอยประมาณ  50 ม.ก็ถึงร้านละ สังเกตง่ายๆร้านแผงลอยซ้ายมือคนเยอะมากๆๆๆ อาจต้องรอคิวกันเลยทีเดียว ทีเด็ดของร้านอยู่ที่เมนูกระทะร้อน โดยเฉพาะราดหน้าภูเขาไฟ โอ้โห!! ควันพวยพุ่ง เส้นกับเครื่องจะเสริฟมากับกระทะร้อน เมื่อพนักงานเสริฟมาก็จะราดซุปลงบนกระทะร้อนทำให้ควันพวยพุ่งได้อารมณ์ภูเขาไฟ ที่เด็ดไม่แพ้กันคือผัดไททาโร่ เหมือนผัดไททั่วไปแต่แตกต่างที่ใช้ปลาเส้นมาผัด รสชาติเข้ากันอย่างหน้าเหลือเชื่อ ข้าวผัดปูก็อร่อย ใส่ปูมาเต็มๆ ราคาก็น่ารักจานละไม่เกินร้อย